সুইডেনের প্রদেশসমূহ
সুইডেনের প্রদেশসমূহ বা লান্দস্কাপ (landskap) ১৬৩৪ সাল পর্যন্ত সুইডেনের বিভাগ হিসেবে স্বীকৃত হত। এরপর সুইডেনকে কাউন্টিতে ভাগ করা হয়। বর্তমানে এই ২৫টি প্রদেশের কোন প্রশাসনিক কার্যক্ষমতা নাই। মূলত ঐতিহাসিক ও সাংস্কৃতিক কারণে এগুলোর ধারণা এখনো সুইডেনের প্রশাসনে টিকে আছে। কিছু কিছু ক্ষেত্রে কাউন্টি ও প্রদেশের মধ্যে কোনো পার্থক্য নেই। যেমন দালারনা কাউন্টি ও দালারনা প্রদেশ একই ভূখণ্ড নির্দেশ করে। তাছাড়া কাউন্টিগুলোর সীমা পালটায় এবং ৯০-এর দশকের পর অনেক নতুন কাউন্টি হয়েছে। কিন্তু প্রদেশগুলোর ঐতিহাসিক সীমা শতাব্দীর পর শতাব্দী ধরে একই রয়ে গেছে।